Fenno-Ugria hõimuklubide sarjas kolmapäeval, 21. märtsil kell 17.00 Eesti Keele Instituudis on külas arheoloog ja akadeemik Valter Lang, kelle ettekanne rajaneb küll tema selle aasta algul ilmunud monograafiale „Läänemeresoome tulemised“, kuid jutuks tulevad ka uued andmed, mis on saadud pärast raamatu kirjutamist. Etnogeneesi uurimine on muutunud äärmiselt kiiresti arenevaks ja sestap ka põnevaks teadussuunaks.
#000002
Uuele faktoloogilisele andmestikule tuginedes käsitleb Valter Lang oma ettekandes läänemeresoome etnogeneesi sõlmküsimusi: millal ja kuidas läänemeresoomlaste esivanemad Läänemere äärde jõudsid; millised olid nende suhted naaberhõimudega; kus, kuidas ja millal omandati läänemeresoomlastele tunnuslikud tugevad balti ja germaani mõjutused ning millal ja kuidas toimus ühtse läänemeresoome keele ja kultuuri hargnemine hilisemateks läänemeresoome keelteks ja rahvasteks.
#000003
Tartu ülikooli arheoloogia professor Valter Lang.
#000004
Valter Lang on akadeemik ja Tartu ülikooli arheoloogia professor. 2018. aasta alguses ilmus tema menukas monograafia „„Läänemeresoome tulemised“ (Tartu Ülikooli Kirjastus, 2018, 320 lk).
#000006
Kõik huvilised on klubisse oodatud ja üritusest osavõtt on prii!
#000009
Fenno-Ugria Hõimuklubi tähistab sel aastal oma 20. tegevusaastat ning alustab uut hooaega kolmapäeval, 20. oktoobril.
#000012
Miina Norvik keskendub oma doktoritöös tuleviku väljendamisele liivi keeles, kuid vaatleb tuleviku väljendamise vahendeid ka laiemal läänemeresoomelisel taustal.
#000014
Külas on Helsingi ülikooli professor Riho Grünthal, kes räägib ettekandes kuulsate Soome keeleteadlaste uurimisreisidest meie sugulasrahvaste juurde.
#000016
MTÜ Fenno-Ugria Asutus ühendab Eesti organisatsioone ja asutusi, kes teevad koostööd meie hõimurahvastega – soome-ugri ja samojeedi rahvastega. Fenno-Ugria loodi 1927. aastal ning taastati 1991. aastal.
#000017